Kedvezményezett neve: Balázs Gábor

Kedvezményezett címe:

székhely: 9012 Győr, Győzelem utca 106, telephely: Vaszar, Bercsényi u. 14.

Projekt azonosítója: 3374418808

Támogatói okirat iratazonosítója: 3427090258

**ZÁRÓ SZAKMAI BESZÁMOLÓ**

Alulírott **Balázs Gábor egyéni vállalkozó** a ***„Helyi fejlesztések támogatása”*** című, **VP6-19.2.1.-37-9-22**kódszámú felhívás alapján benyújtott, 3374418808 azonosítószámú projekt kapcsán az alábbiakban ismertetem a szakmai megvalósulást.

**1. Beszámoló azonosító adatai:**

A projekt tényleges kezdete és fizikai befejezése:

* Tényleges kezdet dátuma: 2023.04.27.
* Tényleges fizikai befejezés dátuma: 2024.06.30.

Megítélt támogatás összege: 10 167 600 Ft

**2. A projekt műszaki-szakmai előrehaladása:**

|  |  |  |  |
| --- | --- | --- | --- |
| **Mérföldkő sorszáma** | **Mérföldkő**  **elérésének**  **tényleges dátuma** | **Eredmény megnevezése és leírása** | **Mérföldkő eléréséig felhasznált**  **támogatás összege** |
| 1. | 2024.06.30. | ***Projekt megvalósítás***  Megvásárlásra került a lánctalpas minikotró, kihelyezésre került a projekttábla, megtörtént a projektmenedzsment szolgáltatás. | 9.566.700 Ft |
| Az eredmény nem számszerűsíthető, egyéb tulajdonsága:  A vállalkozás tevékenysége tovább fejlődött, beindításra került az építési terület előkészítése, illetve az eddig igénybe vett bérmunkát csökkenteni tudtam, ezen felül a térségi szereplőkkel további együttműködés alakult ki. | | | |
| **Felhasznált támogatás összesen:** | | | **9.566.700 Ft** |

**3. A Támogatói okiratban vállaltak teljesítése:**

**3.1. Megvalósult tevékenységek - elszámolható költségek:**

|  |  |  |  |
| --- | --- | --- | --- |
| **Tevékenység azonosító** | **Költség megnevezése és típusa** | **Megvalósult tevékenység leírása** | **Elszámolni kívánt költség** |
| 0101 | ***Eszközbeszerzés*** | Megvásárlásra került 1 db lánctalpas minikotró | 15.540.000 Ft |
| 0102 | ***Kötelezően előírt nyilvánosság költsége*** | A3 méretű, D típusú projekttábla kihelyezése megtörtént | 4.500 Ft |
| 0103 | ***Projektmenedzsment*** | Megvalósult a projektmenedzsment szakértői szolgáltatás | 400.000 Ft |
| **Elszámolt összes kiadás értéke:** | | | 15.944.500 Ft |
| **Igényelt támogatás (60%)** | | | **9.566.700 Ft** |

**4. A projekt megvalósításának összefoglalása:**

A projekt célja Balázs Gábor egyéni vállalkozónál egy lánctalpas minikotrógép beszerzése volt. Ezzel tovább tudtam fejleszteni a vállalkozásomat, be tudtam indítani az új, a pályázat benyújtását megelőzően felvett tevékenységi kört és csökkenteni tudtam a korábbi bérmunka mennyiségét, így az azzal kapcsolatos költségeket is. Ez segítette a vállalkozásom több lábon állását, az eddigi gazdálkodás hatékonyabbá tételét.

A megvalósítási helyen az előírásnak megfelelően kihelyezésre került az A3 méretű projekttábla. Emellett megtörtént a projekt előkészítéséhez, a támogatási kérelem benyújtásához, továbbá a megvalósításhoz, kifizetési kérelem benyújtásához a projektmenedzsment szakértői szolgáltatás igénybevétele és ellátása.

**5. A projekt megvalósításához kapcsolódó vállalások teljesítése:**

A projekt megvalósításba a HACS illetékességi területén működő három különböző szféra - az önkormányzati, a civil és a vállalkozói szféra - is bevonásra került a következők szerint:

- A vállalkozások közül Császár Ferenc részére az együttműködés keretében tereprendezési földmunkát végeztem, cserébe zsaludeszkát, pallót készített és biztosított részemre.

- Az önkormányzatok közül Vaszar Község Önkormányzatával működtünk együtt. Ennek keretében az Önkormányzat részére ároktisztítási munkát végeztem, cserébe az Önkormányzat népszerűsítette tevékenységemet a falunapon.

- A civilek közül a Hunyadi TSZ Sportkör egyesülettel történt az együttműködés. Ennek keretében az Egyesület részére ingyenes tereprendezési földmunkát végeztem, cserébe népszerűsítették a tevékenységemet a tagok számára, illetve a sportköri bál rendezvényen.

Ezek igazolására a záró kifizetési kérelemhez csatolásra került a mindkét fél által aláírt nyilatkozat.

A GEMARA-SK Egyesületnek jelenleg is tagja vagyok, a záró kifizetési kérelemhez csatolásra került az igazolás.

A projekt megvalósítása során – a kötelező tájékoztatási feladatok ellátása mellett – a projektet az alábbiak szerint ismertettük, illetve népszerűsítettük online:

2024. június 30-án egy bejegyzés jelent meg a projekt rövid összefoglalójával és néhány fényképpel a <http://mogetiana.hu> honlapon.

**6. Változások a Támogatói Okirathoz képest:**

A projekt a kitűzött célokkal összhangban, illetve a Támogatói Okiratnak megfelelően valósult meg. Két eltérés van, ebből az egyiket változásbejelentésben a támogatási rendszerbe bejelentésre kerül: Mostanra, az eredetileg tervezett mérföldkőhöz képest később sikerült a teljes projektet megvalósítani, így a korábban megadott mérföldkő helyett új dátum kerül megadásra.

Másik változás, hogy egyrészt a projekttábla a Támogatói Okiratban jóváhagyott nettó kiadásnál kicsivel olcsóbban készült el, így itt van egy minimális csökkenés, másrészt az euró átváltás változása miatt a lánctalpas minikotró ára jelentősen csökkent, a nettó 16.540.000 Ft helyett csak 15.540.000 Ft-ba került, ami egy jelentősebb megtakarítás lett. Ezen két költségcsökkenéssel együtt is elérjük a támogatói okiratban szereplő összeg 80%-át.

**7. Tájékoztatás, nyilvánosság biztosítása:**

Az előírt A3 méretű, D típusú projekttábla kihelyezésre került a megvalósítási helyszínen.

Vaszar, 2024. július 1.

Balázs Gábor

egyéni vállalkozó